יחידת המתאבדים (סרט, 2016)

יחידת המתאבדים (באנגלית: Suicide Squad) הוא סרט גיבורי-על אמריקאי בהפקת האחים וורנר משנת 2016 ומבוסס על חוברות הקומיקס "יחידת המתאבדים" מבית האחים וורנר ו-DC קומיקס. הסרט מהווה חלק מהיקום הקולנועי של DC והוא השלישי במספר לאחר "איש הפלדה" ו"באטמן נגד סופרמן: שחר הצדק". הסרט יצא לאקרנים ב-5 באוגוסט 2016 בבימויו של דייוויד אייר ובכיכובם של אנסמבל שחקנים כדוגמת ויל סמית', ג'ארד לטו, מרגו רובי, ג'ואל קינמן, ג'יי קורטני, ויולה דייוויס, ג'יי הרננדז ובן אפלק. צילומי הסרט יצאו לדרך ב-13 באפריל 2015 והושלמו באוגוסט אותה שנה. הסרט זכה בטקס פרסי אוסקר ה-89 בקטגוריית איפור ועיצוב השיער הטובים ביותר, והוא הסרט השלישי מבית DC קומיקס שזוכה באוסקר כלשהו אחרי האביר האפל ובאטמן. הביקורות לסרט היו שליליות ביותר וציינו לרעה את התסריט, הבימוי, העריכה ובחירת השירים. לאחר מותו של סופרמן סוכנת המודיעין אמנדה וולר מקבצת צוות פושעים מסוכנים הכלואים במתקן המעצר בל ריב ומציבה אותם תחת פיקודו של קולונל ריק פלאג, על מנת להשתמש בהם כנכסים חד פעמים לצורך משימות מסוכנות עבור ממשלת ארצות הברית. לכל אחד מהם הושתלה פצצה קטנה בצווארם על מנת לנטרל אותם אם ימרדו או ינסו להימלט. הצוות, ששמו הרשמי הוא "כוח משימה X" כולל את הארלי קווין המופרעת, אשר מסופר שהג'וקר שיגע אותה; הצלף ומתנקש העלית דדשוט; חבר הכנופיה לשעבר רושף האש אל דיאבלו; הגנב האופורטוניסט קפטן בומרנג; הקניבל המפלצתי קילר קרוק; ושכיר החרב המומחה בטיפוס סליפנוט, ולהם אומרת וולר שאם יצליחו במשימה אז הם יקבלו חנינה מלאה ושחרור מהכלא אך אם ייכשלו במשימה, הם יפוצצו אותם בעזרת הפצצות שהושתלו להם בצוואר. אחת מהמגויסות של וולר הייתה אמורה ד"ר ג'וּן מון/מכשפת, ארכאולוגית שגופה נשלט על ידי מכשפה ממימד אחר שהצליחה להשתלט עליה לאחר שנחשפה לפריט מקולל. המכשפה יוצאת נגד העולם וזוממת להשמיד את האנושות. היא מתיישבת במידוויי סיטי ומשליטה טרור באמצעות צבא המתים חיים שלה ויוצרת נשק כדי לזמן את אחיה, אינקובוס, על מנת שיסייע לה. וולר שולחת את יחידת המתאבדים למידוויי כדי לחלצה באמתלה שהעיר נמצאת תחת מתקפת טרור. עם הגעתם, מצטרפת אליהם קטאנה, לוחמת יפנית המחזיקה בחרב קטאנה מיסטית ומתפקדת כשומרת ראשו של פלאג. מאהבה של הארלי, הג'וקר, מגלה על מצבה של הארלי והוא מענה את אחד מאנשיה של וולר, גריגס, על מנת למצוא את המתקן שבו הפצצות יוצרו. הוא מרמה את אחד המדענים המעורבים בתוכנית על מנת לנטרל את הפצצה המושתלת אצל הארלי. עם הגעתם, המסוק נורה ומתרסק והם נאלצים להמשיך ברגל. בדרכם, קפטן בומרנג משכנע את סליפנוט שהפצצות הם למעשה בדייה שנועדה לשמור עליהם בשליטה באמצעות פסיכולוגיה. סליפנוט מנסה לברוח ונהרג מהפצצה שבצווארו בעוד הצוות מותקף על ידי אנשיה של המכשפת. הצוות מצליח להימלט ומגיע לחדר בטוח שם הם פוגשים את אמנדה וולר. הצוות מוביל את וולר לגג לצורך פינויה, אך אנשיו של הג'וקר חוטפים את המסוק בעודם יורים על יחידת המתאבדים בעוד הג'וקר עצמו מעלה את הארלי על המסוק. ברם, אנשיה של וולר מפילים את המסוק והארלי קופצת בעוד הג'וקר לכאורה נהרג והארלי חוברת לצוות שוב. וולר מפונה על ידי מסוק נוסף אך הוא מופל ומשרתיה של המכשפת מגיעים וחוטפים את וולר. פלאג ודדשוט בוחרים להמשיך במשימה לנטרול המכשפה והצוות מגלה שהמכשפת נמצאת בתחנת רכבת תחתית מוצפת. צוות של לוחמי אריות הים בפיקודו של אדוארדס יוצאים עם קילר קרוק מתחת למים כדי להשתיל פצצה תחת לאינקובוס בעוד הצוות עצמו נאבק במכשפה, באינקובוס ובצבאה. אל דיאבלו משחרר את מלוא כוחותיו והופך ליצור עשוי אש שמעכב את אינקובוס, עד שהפצצה מתפוצצת והורגת את שניהם יחד עם אדוארדס. בינתיים, כלי הנשק הקסום שמפעילה מכשפת גורם להרס רב בעולם, כולל השמדת תשתיות צבאיות של ארצות הברית בהם לוויין התקשורת המרכזי, בסיסים סודיים ואף נושאת מטוסים. חברי הצוות לא מצליחים לגבור על המכשפת והיא מציעה להם לממש את משאלותיהם העמוקות ביותר בתמורה להצטרפותם אליה. הארלי מתרצה כדי שתוכל להתקרב אליה יותר מסיחה את דעתה ואז עוקרת את לבה. מיד לאחר מכן, קילר קרוק משליך חבילה מלאה בחומרי נפץ ומטעני חבלה בעוד דדשוט יורה בהם וגורם לפיצוצם בזמן שנזכר בזכרונות עם בתו, ובכך משמיד את כלי הנשק של המכשפת. פלאג נוטל את לבה של המכשפת והורג אותה ובכך משחרר את ג'וּן. וולר מודה לצוות. הצוות מוחזר לכלא בל ריב, אך הם זוכים לקיצוץ עשור מעונשם וזכויות מיוחדות. מיד לאחר מכן, הג'וקר, ששרד את התפוצצות המסוק, מגיע עם אנשיו כדי לחלץ את הארלי מהכלא. בסצנה שלאחר הקרדיטים, וולר פוגשת את ברוס ויין שמסכים להגן עליה מתגובה חריפה של המכשפת בתמורה לקבלת גישה לתיקי ממשלה ומידע על קהילת המטא-אנושיים, הוא מזהיר אתה שעליה להשבית את יחידת המתאבדים, וולר תוהה מה הוא יעשה אם לא תציית לו והוא משיב לה שהוא וחבריו יעשו את זה במקום. הפקת הסרט החלה בפברואר 2009 כשאולפני האחים וורנר שכרו את ג'סטין מרקס כתסריטאי לצד דן לין כמפיק. בספטמבר 2014 דייוויד אייר הוכרז כבמאי. חודש לאחר מכן דווח כי ויל סמית' וטום הארדי ניהלו מגעים לצורך גילום תפקידים בסרט. בנובמבר 2014 פורסם כי מרגו רובי לוהקה לתפקיד הארלי קווין, כשג'ארד לטו נבחן לתפקיד הג'וקר בעוד ויל סמית' נבחן לגלם את דדשוט. בדצמבר 2014 פורסמה רשימת השחקנים המלאה ושלב הליהוק הושלם. ויל סמית' לוהק כדדשוט, ג'ארד לטו בתור הג'וקר, מרגו רובי כהארלי קווין, וג'ואל קינמן החליף את טום הארדי כריק פלאג וג'יי קורטני כקפטן בומרנג, כשקארה דלווין לוהקה לתפקיד המכשפת. בנוסף אופרה וינפרי וויולה דייוויס נבחנו לתפקיד אמנדה וולר. צילומי הסרט התחילו בטורונטו ב-13 באפריל 2015 הושלמו ב-24 באוגוסט אותה שנה, זאת לקראת צאת הסרט ב-5 באוגוסט 2016. במהלך פאנל יחידת המתאבדים בפסטיבל קומיקון שנערך בסן דייגו, קליפורניה עם צוות השחקנים הוצג הטריילר הרשמי הראשון ונערכה הצצה ראשונה אל הסרט באירוע למעריצים ביולי 2015, כשבמהלך הפאנל שוחרר לא רק הקדימון הראשון לסרטאלא גם הסמליל הרשמי והושק אתר האינטרנט הרשמי. יחידת המתאבדים עושה שימוש מחוכם בפס-קולו, כאשר מריץ במהלך הסרט 14 שירים שחלקם נכתבו או בוצעו מחדש למענו, וביניהם מצויים להקות ואמנים כמו: Skrillex, Twenty One Pilots, פאניק! אט דה דיסקו ועוד. הפסקול יצא לשוק ב-25 באוגוסט 2016 באטלנטיק רקורדס ובוורנר ברוס רקורדס, ובשבוע צאתו הגיע למקום הראשון בבילבורד 200. היה זה האלבום הנמכר ביותר באותו שבוע, והוא מכר 128,000 עותקים. חודש לאחר צאתו הגיע למעמד אלבום זהב. הסרט זכה בטקס פרסי אוסקר ה-89 בקטגוריית האיפור ועיצוב השיער הטובים ביותר, והוא הסרט השלישי מבית DC קומיקס שזוכה באוסקר כלשהו אחרי האביר האפל ובאטמן. ג'ארד לטו היה מועמד לפרס הקולנוע של MTV בקטגוריית הנבל הטוב ביותר, על גילום דמותו של הג'וקר. בנובמבר 2016 יצאה גרסה ארוכה ב-12 דקות מהגרסה הקולנועית. הבמאי דייוויד אייר אישר שישנה גרסת במאי. מעריצים מאמינים שבגרסה זו טון הסרט אפל יותר, עם יותר סצנות של הג'וקר, סיפור הרקע של סליפנוט וקשר רומנטי יותר בין דדשוט להארלי קווין. לאחר ההכרזה הרשמית על יציאת ליגת הצדק: גרסת סניידר בשרתי HBO Max, המעריצים דרשו גם את יציאת הגרסה המלאה של דייוויד אייר ליחידת המתאבדים, לאחר שהבמאי טען כי סצנות רבות שצילם הוסרו בעריכה. התיוג #ReleaseTheAyerCut החל להיות נפוץ ברשתות החברתיות. בעקבות ההכרזה על ליגת הצדק של זאק סניידר במאי 2020 עקב קמפיין של תנועת ReleaseTheSnyderCut#, החלו המעריצים בקמפיין חדש בשם ReleaseTheAyerCut#, בו תמך הבמאי והתסריטאי דייוויד אייר. הוא ביקש עזרה בהבאת החזון שלו ל-HBO Max, שם הופצה הגרסה של סניידר בשנת 2021. ביולי 2020 הצהיר אייר כיצד שונה חזונו עקב הצלחת הסרט דדפול והביקורת השלילית שקיבל באטמן נגד סופרמן: שחר הצדק שביים סניידר, והדגיש טריילר ראשוני שבו נראה "מיטב הטון והכיוון" של הסרט שביים, ואמר כי הדרמה הרגשית שלו הפכה לקומדיה. מאוחר יותר באותו החודש אישר אייר כי גרסת במאי של כיתת המתאבדים "בהחלט קיימת" וביקש מ-AT&T "[לתת] לה לראות את אור השמש". אייר אישר כי הנובליזציה הרשמית מאת מארב וולפמן קרובה יותר לגרסה המקורית שלו מאשר המהדורה הקולנועית. כפיל הפעלולים של בן אפלק, ריצ'רד סטרון, אמר שהסרט היה כולל "יותר באטמן". שחקני צוות רבים ואנשי צוות, ובמאים אחרים של סרטי יקום. DC או שחקנים, הביעו את תמיכתם בשחרור גרסת הבמאי. במרס 2021, אן סרנוף, היו"ר והמנכ"לית של אולפני האחים וורנר, אמרה כי אין לחברה כוונות לשחרר את גרסת הסרט של אייר. הערתה הביאה לכך שאייר פנה לאתר Entertainment Weekly כדי להסביר מדוע סרטו לא יצא לאור כפי שהוא רצה בשנת 2016 "הוא פשוט הפחיד את המנהלים" כדי להשאיר את עניין המעריצים בגרסתו של הסרט בחיים. למרות דבריה של סרנוף, המעריצים המשיכו בקמפיין למען הגרסה, כשהוא מתגבר בטוויטר עם 80 אלף ציוצים ב-22 במרץ 2021 ושוב ב־16 באפריל 2021 והגיע הפעם למעל 100 אלף ציוצים. ביולי 2021, אייר שוב מתח ביקורת על הגרסה הקולנועית של יחידת המתאבדים בחשבון הטוויטר שלו לפני ששיבח את סרט ההמשך העצמאי של ג'יימס גאן, וקבע בנחרצות כי "גרסת האולפנים לא הייתה [הסרט] שלו". להלן סקירה של הבדלים עיקריים בין "גרסת אייר" והגרסה הקולנועית של יחידת המתאבדים. זו אינה רשימה ממצה ודווח על עשרות שינויים גדולים ומינוריים אחרים. הג'וקר היה אמור להופיע סצנת הקרב האחרונה, במהלכה תוכנן שהוא ינהל משא ומתן עם המכשפת לאפשר לו להפוך למלך של גותהם. אמנדה וולר הייתה נקשרת לחדר בעוד הג'וקר מקבל שליטה על מתקני הנפץ של היחידה. הוא היה ניצב לצדה של המכשפות, בעוד הארלי קווין נאלצת להיאבק בו. סצנה שנמחקה ובה הג'וקר ממתין לעובד ממשלה במיטתו על מנת לקבל את שם מעבדות ואן קריס, כדי שהם יוכלו להשבית את הפצצה בצווארה של הארלי. סצנת ההפחדה של גריגס הייתה ארוכה יותר, כולל ג'וקר המחבק את חזהו של גריגס ומנשק אותו. היו מופיעים חברי כנופיית הג'וקר שלא הופיעו בגרסה הקולנועית, ביניהם איש כדור עיניים, האיש הבוכה, איש שריר וגבר חובש בורקה בהירה. חלקם מוזכרים בנובליזיציה, אך כולם היו נוכחים במהלך הצילומים. היו סצנות נוספות של הכנופיה של הג'וקר שתקפה את ארקהם אסיילום. נכללה סצנה המסבירה את סיפור השיניים הפגועות והקעקוע "פגום" על מצחו של הג'וקר; באטמן הכה את הג'וקר בתגובה לרצח רובין ושבר את שיניו, הג'וקר היה מקבל את הקעקוע כתזכורת לבאטמן מהתקופה כשאיבד שליטה. הארלי לא הייתה רשומה כשותפה לרצח רובין. הסצנה שבה באטמן רודף אחרי הארלי והג'וקר הייתה ארוכה יותר. הג'וקר ששחרר את הארלי בסיום הסרט היה מקבל יותר זמן מסך בסרט, אך עם התנהגות יותר אנטגוניסטית, כשאייר פרסם תמונה של הג'וקר צורח בפניה של הארלי בפרופיל האינסטגרם שלו. הארלי ודדשוט היו מתחברים יותר במהלך המשימה. קטאנה הייתה נשתלטת על ידי המכשפת במהלך הקרב האחרון, ואז הייתה יוצאת נגד היחידה. זה הוצג בטריילרים, כשעיניה של קטאנה הופכות שחורות וחוט קסם מחבר אותה לשליטתה של המכשפת כשהיא קורצת לעבר הארלי. דיאבלו היה שורד את הקרב האחרון. הייתה מוצגת סצנה המפרטת את מעצרו של סליפנוט. על פי השמועות, וונדר וומן היא זו שלכדה אותו, אבל היא לא מופיעה בגרסתו של אייר. מערכת היחסים של ריק פלאג וג'ון מון הייתה מפותחת עוד יותר. סיפור גילויה של המכשפת היה ארוך יותר. אמנדה וולר הייתה משחררת את המכשפת בכוונה לבדוק את כוחותיה, במקום שהמכשפת תימלט בכוחות עצמה. המוזיקה הייתה מבוססת לחלוטין על פסקול מקורי. במהלך העריכה הפסקול שונה כך שיכלול שירי פופ. סצנת הפתיחה מציגה את ג'ון כשהיא מגלה ומשחררת את המכשפת במיקום בג'ונגל. הסצנה הבאה היא תקיפה מורחבת על ארקהם על ידי אנשיו של הג'וקר ואז הוא תוקף את הארלי. היה יותר וויכוח בין הארלי לג'וקר במכוניתו בעת בריחתם (סצנה זו נכללה גם בגרסה המורחבת שכן שוחררה לציבור). בגרסה מוקדמת של התסריט, כמו גם באיורים ראשוניים, היו גם מיתרי קסם שנמשכו על ידי סטפנוולף, כשהראשון הפך בני אדם לפרדמונים במקום לעיני היריב, אך הרעיון הוסר לפני תחילת הצילומים, ולכן לא מופיע גם בגרסת סניידר[דרושה הבהרה]. אייר הצהיר בטוויטר כי 40 הדקות הראשונות של הסרט נותרו על רצפת חדר העריכה. ערך מורחב – יחידת המתאבדים (סרט, 2021) במרץ 2015 נודע כי אולפני האחים וורנר שוקלים להפיק סרט המשך עם דייוויד אייר כבמאי ובכיכובו של ויל סמית'. במהלך חודש אוקטובר 2017 דווח כי הצילומים לסרט ההמשך אמורים להתחיל בחודש מרץ 2018, אך ההפקה התעכבה. באוקטובר 2017 נשכר גווין או'קונר לכתוב ולביים את הסרט יחד עם אנתוני טמבקאיס כתסריטאי. בינואר 2018 מייקל דה לוקה נשכר כמפיק הסרט ואושר ליהוקם של ג'ארד לטו, ויל סמית' ומרגו רובי לתפקידים הראשיים. במקור, הסרט תוכנן לצאת לאקרנים בשנת 2019. אולם לבסוף הסרט יצא לאקרנים ב-6 באוגוסט 2021 והפקתו החלה בשלהי 2019. בספטמבר 2018 נודע כי התסריט לסרט על הג'וקר והארלי קווין הושלם. ג'ארד לטו ומרגו רובי לוהקו לגלם את הדמויות. התסריט נכתב בהשראת קשת הסיפור Mad Love על ידי גלן פיקארה וג'ון רקה. באוקטובר 2018 נודע כי האחים וורנר שכרו את ג'יימס גאן כתסריטאי לסרט ההמשך/האתחול החלקי. מדיה וקבצים בנושא יחידת המתאבדים בוויקישיתוף אתר האינטרנט הרשמי של יחידת המתאבדים יחידת המתאבדים, ברשת החברתית פייסבוק יחידת המתאבדים, ברשת החברתית אקס (טוויטר) יחידת המתאבדים, ברשת החברתית אינסטגרם "יחידת המתאבדים", במסד הנתונים הקולנועיים IMDb (באנגלית) "יחידת המתאבדים", באתר נטפליקס "יחידת המתאבדים", באתר AllMovie (באנגלית) "יחידת המתאבדים", באתר Rotten Tomatoes (באנגלית) "יחידת המתאבדים", באתר Box Office Mojo (באנגלית) "יחידת המתאבדים", באתר Metacritic (באנגלית) "יחידת המתאבדים", באתר אידיבי "יחידת המתאבדים", במסד הנתונים הקולנועיים KinoPoisk (ברוסית) היקר טריילר הראשון ביוטיוב תומר קמרלינג, ‏דיסינפורמציה, באתר ‏מאקו‏, 4 באוגוסט 2016 שמוליק דובדבני, "יחידת המתאבדים": יותר מטופשים מרעים, באתר ynet, 5 באוגוסט 2016 אורון שמיר, עכבר העיר אונליין, "יחידת המתאבדים": הדג מסריח מהראש, באתר הארץ, 5 באוגוסט 2016 אילן קפרוב‏, מוות מוחי: "יחידת המתאבדים" מביך, טיפשי ומעליב, באתר וואלה, 5 באוגוסט 2016 דני לרנר, יחידת המתאבדים? יותר כמו חבורת הבכיינים, באתר nrg‏, 5 באוגוסט 2016 יעל שוב, "יחידת המתאבדים": הסרט הכי גרוע שתראו השנה, באתר Time Out ישראל, 6 באוגוסט 2016 מה שמציין טיזר לסרט "ליגת הצדק" 'יחידת המתאבדים' טריילר רשמי "Academy Awards 2017: Complete list of Oscar winners and nominees". Los Angeles Times. 26 בינואר 2017. נבדק ב-24 בינואר 2017. {{cite news}}: (עזרה) "Oscar Nominations: Complete List". Variety. 24 בינואר 2017. ארכיון מ-2017-01-24. נבדק ב-24 בינואר 2017. {{cite journal}}: (עזרה) "THE 89TH ACADEMY AWARDS 2017". Academy of Motion Picture Arts and Sciences. 26 בפברואר 2017. ארכיון מ-2017-03-03. נבדק ב-26 בפברואר 2017. {{cite news}}: (עזרה) Merin, Jennifer (16 בדצמבר 2016). "2016 AWFJ EDA Award Nominees". Alliance of Women Film Journalists. ארכיון מ-2016-12-20. נבדק ב-17 בדצמבר 2016. {{cite news}}: (עזרה) McCue, Michelle (16 בדצמבר 2016). "'Arrival', 'La La Land', 'Hell or High Water' Among The Nominees for the 2016 AWFJ EDA Awards". WeAreMovieGeeks.com. ארכיון מ-2016-12-17. נבדק ב-17 בדצמבר 2016. {{cite news}}: (עזרה) "Drake, The Chainsmokers Lead Nominees for the 2017 Billboard Music Awards". Billboard. 10 באפריל 2016. ארכיון מ-2017-04-11. נבדק ב-11 באפריל 2016. {{cite web}}: (עזרה) "Beyoncé and Bruno Mars lead 2017 BET Awards nominations". Channel. 2017-05-15. ארכיון מ-2017-05-17. נבדק ב-2020-01-15. "La La Land Leads with 12 Nominations for the 22nd Annual Critics' Choice Awards". Critics' Choice. 1 בדצמבר 2016. ארכיון מ-2017-06-07. נבדק ב-1 בדצמבר 2016. {{cite web}}: (עזרה) Pape, Danny (7 בפברואר 2017). "Star Wars: Rogue One Leads Empire Awards 2017 Nominations". Flickreel.com. ארכיון מ-2017-03-03. נבדק ב-3 במרץ 2017. {{cite web}}: (עזרה) "Razzie Awards 2017: Full list of nominations led by 'Zoolander 2' Goldderby". 2017-01-23. ארכיון מ-2017-01-25. נבדק ב-23 בינואר 2017. {{cite web}}: (עזרה) "59TH ANNUAL GRAMMY AWARDS NOMINEES". The Recording Academy. אורכב מ-המקור ב-1 בדצמבר 2011. נבדק ב-6 בדצמבר 2016. {{cite news}}: (עזרה) "The 2016 Hollywood Music in Media Awards winners". ארכיון מ-2015-07-03. נבדק ב-2017-01-21. "2017 iHeartRadio Music Awards: Complete List of Nominations". E!. 3 בינואר 2017. ארכיון מ-2017-01-04. נבדק ב-2017-01-27. {{cite news}}: (עזרה) "Previous Scribe Award Winners". 2013-06-24. ארכיון מ-2016-05-02. נבדק ב-2018-12-02. "Bester Film (International)". Jupiter. Hubert Burda Media. אורכב מ-המקור ב-20 בינואר 2017. נבדק ב-23 בדצמבר 2016. {{cite web}}: (עזרה) "Bester Darsteller (International)". Jupiter. Hubert Burda Media. אורכב מ-המקור ב-2016-12-24. נבדק ב-23 בדצמבר 2016. {{cite web}}: (עזרה) "The 2016 Hollywood Make-Up Artists and Hair Stylists Guild Awards nominations" (PDF). ארכיון (PDF) מ-2017-02-02. נבדק ב-2017-01-25. Schwartz, Ryan (2 במרץ 2017). "2017 MTV Movie & TV Awards Nominations List – 'This Is Us,' 'Stranger Things'". TVLine. ארכיון מ-7 באפריל 2017. נבדק ב-6 באפריל 2017. {{cite news}}: (עזרה) Trendell, Andrew (15 בפברואר 2017). "VO5 NME Awards 2017 – see the full winners' list". NME. ארכיון מ-2017-02-18. נבדק ב-6 באפריל 2017. {{cite web}}: (עזרה) "KCAs 2017: See the Full List of Nominess". Nickelodeon Kids' Choice Awards. ארכיון מ-2017-02-07. נבדק ב-7 בפברואר 2017. {{cite web}}: (עזרה) "People's Choice Awards Nominees 2017 – Full List". Deadline Hollywood. 15 בנובמבר 2016. ארכיון מ-2017-05-27. נבדק ב-15 בנובמבר 2016. {{cite web}}: (עזרה) McNary, Dave (2 במרץ 2017). "Saturn Awards Nominations 2017: 'Rogue One,' 'Walking Dead' Lead". Variety. ארכיון מ-2017-03-03. נבדק ב-3 במרץ 2017. {{cite journal}}: (עזרה) Vulpo, Mike (24 במאי 2016). "Teen Choice Awards 2016 Nominations Announced: See the "First Wave" of Potential Winners". E!. ארכיון מ-25 במאי 2016. נבדק ב-25 במאי 2016. {{cite web}}: (עזרה) A list of rumored cut scenes from 'Suicide Squad' reveals a much darker original movie The upheaval like that behind Warner  Bros.' DC team-up is becoming a staple of studio franchise filmmaking. 22 SUICIDE SQUAD CUTS REVEALED https://twitter.com/att/status/1263544120636735489, Twitter https://twitter.com/att/status/1263628506048708608, Twitter ‘Suicide Squad’ Director David Ayer Crushes Hope Of ‘Ayer Cut’ Release ‘Suicide Squad’ director David Ayer responds to #ReleaseTheAyerCut campaign There was an opening sequence of how I got caught for the Suicide Squad program that was pretty cool In my cut the first scene is June Moon discovering and releasing Enchantress in a jungle locations. Next scene is an extended assault on Arkham by Joker’s crew then he electroshocks Harley. There was more to club and an argument between HQ and J in his car. 💁🏻‍♂️ Couch, Aaron; McClintock, Pamela (30 בינואר 2019). "'The Batman,' 'The Suicide Squad' Set 2021 Release Dates". The Hollywood Reporter. נבדק ב-30 בינואר 2019. {{cite web}}: (עזרה) אינה טוקר, במאי "שומרי הגלקסיה" יכתוב את "יחידת המתאבדים", באתר ynet, 10 באוקטובר 2018